wannaphong/clean_thaiwikipedia huggingface dataset:
# การคลอดก่อนกำหนด
การคลอดก่อนกำหนด  นั้นสำหรับมนุษย์มักหมายถึงการคลอดทารกก่อนอายุครรภ์ 37 สัปดาห์ มักมีน้ำหนักน้อยกว่า 2,500 กรัม เรียกว่า “ทารกน้ำหนักน้อย” ถ้าคลอดก่อน 30-32 สัปดาห์ น้ำหนักเฉลี่ยน้อยกว่า 1,500 กรัม เรียกว่า “ทารกน้ำหนักน้อยมาก” สาเหตุของการคลอดก่อนกำหนดนั้นในหลายครั้งมักไม่ปรากฏสาเหตุชัดเจน ปัจจัยที่มีผลหรือสัมพันธ์กับการเกิดการคลอดก่อนกำหนดนั้นมีหลายอย่างมาก ทำให้ความพยายามในการลดการคลอดก่อนกำหนดนั้นเป็นการยากอย่างยิ่ง

premature birth มักใช้ในความหมายเดียวกันกับ preterm birth หมายถึงการที่ทารกคลอดก่อนที่อวัยวะต่างๆ จะเจริญเต็มที่พอที่จะมีชีวิตรอดและเจริญเติบโตได้ ทารกที่ premature จะมีความเสี่ยงสูงทั้งในระยะสั้นและระยะยาว รวมถึงอาจมีความผิดปกติในการเจริญเติบโตและพัฒนาการทางสติปัญญาได้ด้วย ในปัจจุบันการดูแลทารก premature มีความก้าวหน้ามาก แต่ยังไม่สามารถลดความชุก (prevalence) ของการคลอดก่อนกำหนดได้ ปัจจุบันการคลอด preterm เป็นสาเหตุที่สำคัญที่สุดของการมีทารก premature และเป็นสาเหตุสำคัญของอัตราตายแรกเกิด (neonatal mortality) ในประเทศที่กำลังพัฒนา
 สาเหตุ 
 ปัจจัยระหว่างการตั้งครรภ์ 
 การติดเชื้อ 
ความถี่ของการติดเชื้อในการคลอดก่อนกำหนดจะแปรผกผันกับอายุครรภ์ การติดเชื้อ Mycoplasma genitalium มีความสัมพันธ์กับความเสี่ยงที่เพิ่มขึ้นของการคลอดก่อนกำหนดและการแท้งเอง
# ทางหลวงแผ่นดินหมายเลข 4144
ทางหลวงแผ่นดินหมายเลข 4144 สายแยกทางหลวงหมายเลข 4 - อ่าวพังงา มีจุดเริ่มต้นแยกจากทางหลวงแผ่นดินหมายเลข 4 (ถนนเพชรเกษม) ที่หลักกิโลเมตร 878+000 อำเภอเมือง จังหวัดพังงา เป็นทางหลวงสายสั้นๆ สิ้นสุดที่ท่าเรืออ่าวพังงา มีความยาวประมาณ 4 กิโลเมตร http://roadnet.doh.go.th/  8.42338,98.50163
รายชื่อทางแยก
จังหวัดพังงา 
 กิโลเมตร 0+000 (เริ่ม) ทางหลวงแผ่นดินหมายเลข 4 
 กิโลเมตร 3+875 (สิ้นสุด) ท่าเรืออ่าวพังงา
อ้างอิง

4144
4-4144
4144
# ถุงน้ำคร่ำอักเสบ
เยื่อคอเรียนและแอมเนียนอักเสบ  หรือถุงน้ำคร่ำอักเสบ เป็นภาวะที่เกิดการอักเสบของเยื่อหุ้มทารกหรือถุงน้ำคร่ำได้แก่เยื่อคอเรียน และแอมเนียน (ถุงน้ำคร่ำ) จากการติดเชื้อแบคทีเรีย ส่วนใหญ่เกิดจากการที่เชื้อแบคทีเรียเจริญจากช่องคลอดขึ้นไปสู่มดลูก และมักพบร่วมกับการคลอดยาวนาน ความเสี่ยงของการเกิดถุงน้ำคร่ำอักเสบจะเพิ่มสูงขึ้นทุกครั้งที่มีการตรวจภายใน ทั้งในช่วงแรกของการตั้งครรภ์และระยะคลอด
# .wwf
.wwf เป็นรูปแบบแฟ้มสำหรับแสดงเอกสารที่ดัดแปลงมาจากแบบ PDF ของบริษัทอะโดบีซิสเต็มส์ เป็นส่วนหนึ่งของการรณรงค์ลดการใช้กระดาษและลดการตัดต้นไม้ ขององค์การกองทุนสัตว์ป่าโลกสากล (WWF) สาขาเยอรมนี   ซึ่งมีคำขวัญว่า Save as WWF, Save a Tree

เอกสารรูปแบบ .wwf นี้เป็นไฟล์ .pdf ที่มีการแก้ไขส่วนรักษาความปลอดภัย โดยไม่อนุญาตให้มีการสั่งงานพิมพ์ออกทางเครื่องพิมพ์  จะแสดงผลบนจอมอนิเตอร์เหมือนกับ .pdf ทุกประการ แต่จะไม่สามารถสั่งพิมพ์ออกทางเครื่องพิมพ์ได้ในทันที ทั้งนี้เพื่อให้ผู้ใช้ได้ไตร่ตรองอีกครั้งหนึ่ง ว่าจำเป็นต้องพิมพ์เอกสารนี้ออกมาหรือไม่

แนวคิดนี้ถูกวิพากษ์วิจารณ์อย่างกว้างขวางว่าเป็นการจำกัดสิทธิของผู้ใช้งาน  ทั้งยังละเมิดสัญญาอนุญาตแบบ BSD  ต่อมาผู้อำนวยการฝ่ายประชาสัมพันธ์องค์กร องค์การกองทุนสัตว์ป่าโลกสากล ได้กล่าววิจารณ์การตัดสินใจของสาขาเยอรมนี ว่าดำเนินการรณรงค์โดยไม่ได้ปรึกษาสำนักงานใหญ่
# มานพ สัมมาบัติ
มานพ สัมมาบัติ หรือ มาวิน แดงน้อย (พ.ศ. 2488 - 19 มกราคม พ.ศ. 2554) ผู้กำกับละครโทรทัศน์ชาวไทย สังกัดดาราวิดีโอ มีผลงานกำกับการแสดงละครหลายเรื่อง อาทิ พลับพลึงสีชมพู, น้ำผึ้งขม, ทองเนื้อเก้า, อีสา, สวรรค์เบี่ยง, จำเลยรัก, เชลยศักดิ์, กนกลายโบตั๋น, ริษยา, เกิดแต่ตม, สุดสายป่าน, ลูกไม้หลากสี, เปลวไฟในฝัน, สู่แสงตะวัน, รอยรักรอยบาป, เรือนซ่อนรัก  รวมถึงละครจักรๆ วงศ์ๆ เช่น สี่ยอดกุมาร, แก้วหน้าม้า(ถ่ายทำด้วยฟิล์ม) ฯลฯมานพ สัมมาบัติ ผู้กำกับชื่อดัง kapook.com
       
มานพ สัมมาบัติ เป็นผู้กำกับฝีมือดีที่คร่ำหวอดในวงการละครมายาวนานกว่า 30 ปี โดยร่วมงานกับดาราวิดีโอตั้งแต่ร่วมแสดงและกำกับมาตั้งแต่ยุคแรกเริ่ม และเป็นที่เคารพนับถือของดารานักแสดงหลายคน ซึ่งผลงานกำกับละครที่ผ่านมาได้รับความนิยมอย่างมาก จนได้รับรางวัลการกำกับละครจากหลายสถาบัน  

ด้านชีวิตครอบครัว มีบุตรสองคน คือ วัชระ สัมมาบัติ และ กัญญา ชื่นชม

มานพ ถึงแก่กรรมเมื่อวันที่ 19 มกราคม พ.ศ. 2554 ด้วยโรคหอบหืด ที่โรงพยาบาลมงกุฏวัฒนะ  ขณะกำลังกำกับละครโทรทัศน์เรื่อง ทวิภพ ซึ่งนำแสดงโดย เขมนิจ จามิกรณ์ และ อรรคพันธ์ นะมาตร์ แต่ยังถ่ายทำไม่เสร็จ ทางดาราวิดีโอจึงมอบหมายให้ เพ็ญลักษณ์ อุดมสิน กำกับต่อคนบันเทิงร่วมไว้อาลัย มานพ สัมมาบัติ  manager.co.th เหล่าดาราวิก 7 ช็อก สูญเสีย มานพ ผู้กำกับฯ ดัง  siamdara

ผลงาน
2529
แหวนทองเหลือง
พลับพลึงสีชมพู
น้ำผึ้งขม

2530
ทองเนื้อเก้า
สกาวเดือน

2531 
อีสา
สวรรค์เบี่ยง
ปัญญาชนก้นครัว
จำเลยรัก

2532
อยู่เพื่อรัก
ตำหรับรัก
เมียหลวง
เคหาสน์สีแดง

2533
กนกลายโบตั๋น
อุ้มบุญ
ดวงตาสวรรค์
อุบัติเหตุ

2534
แม่หญิง
ริษยา
ละอองดาว
เชลยศักดิ์

2535
พรพรหมอลเวง
คุณหญิงนอกทำเนียบ
พี่เลี้ยง

2536
นวลนางข้างเขียง
ค่าของคน
เกิดแต่ตม
หมูแดง
หน้ากากดอกซ่อนกลิ่น

2537
ผ้าทอง
ปลายฝนต้นหนาว
ศิลามณี

2538
ดาวแต้มดิน
ปราสาทสีขาว
สุดสายป่าน

2539
ปีหนึ่งเพื่อนกันและวันอัศจรรย์ของผม
111 
ดอกแก้ว 
เบญจรงค์ห้าสี

2540
ทองเนื้อเก้า 
สัมปทานหัวใจ

2541
จำเลยรัก 
สวรรค์เบี่ยง
ดุจเพชรแท้

2542
ลูกหว้า 
เพลงพราย

2543
กว่าจะรู้เดียงสา 
ใต้ร่มไม้เลื้อยเรือนศิรา

2544
ดั่งสวรรค์สาป 
ทัณฑ์กามเทพ

2545
ดาวพระศุกร์

2546
พรพรหมอลเวง

2547
สะใภ้ซ่าส์แม่ย่าเฮี้ยน 
เก็บใจไว้ให้กันเพื่อวันของเรา

2548
เกิดแต่ตม 
ลูกไม้หลากสี

2549
เปลวไฟในฝัน

2550
เพียงผืนฟ้า
ฟ้าหินดินทราย

2551
สู่แสงตะวัน

2552
รอยรักรอยบาป

2553
เรือนซ่อนรัก

2554
ทวิภพ

ผลงานแสดงภาพยนตร์
2539
เรือนมยุรา
# Y2K
Y2K อาจหมายถึง

 ปัญหาปี ค.ศ. 2000
 แฟชั่นในคริสต์ทศวรรษ 2000
# รายชื่อธงในสหภาพโซเวียต
ตารางเบื้องล่างต่อไปนี้คือข้อมูลเกี่ยวกับธงต่างๆ ที่ใช้อยู่ในสหภาพโซเวียตอย่างสังเขป

 ธงชาติ 

 ธงชาติแบบแรกสุด
1 กรกฎาคม ค.ศ. 1923(ธงแบบทดลอง)30 ธันวาคม - 12 พฤศจิกายน 1923(ธงต้นแบบ)12 พฤศจิกายน 1923 – 18 เมษายน 1924(ไม่เป็นทางการ)18 เมษายน 1924 - 5 ธันวาคม 1936โดยพฤตินัย)

 ธงพลเรือน และ ธงเรือราษฎร์http://constitution.garant.ru/DOC_8003.htm 1936 Constitution of the USSR (23x15px)
5 ธันวาคม 1936 - 19 สิงหาคม 195519 สิงหาคม 1955 - 15 สิงหาคม 198015 สิงหาคม 1980 - 26 ธันวาคม 1991

 สาธารณรัฐสังคมนิยมโซเวียตรัสเซีย

ธงชาติ (ค.ศ. 1918 - 1923)ธงพลเรือน และ ธงเรือราษฎร์(ค.ศ. 1920 - 1923)ค.ศ. 1925 - 1937ค.ศ. 1937 - 1954ค.ศ. 1954 - 1991

 ธงตำแหน่งราชการ 
 ประธานาธิบดีแห่งสหภาพโซเวียต
ธงประธานาธิบดีธงประธานาธิบดีในฐานะบัญชาการทหารสูงสุด

 ธงราชการ 
 ธงนำร่อง
ค.ศ. 1920 - 192329 สิงหาคม 1924 - 26 ธันวาคม 1991

 ธงแสดงสัญชาติการเดินเรือทะเล และ ขนส่งทางน้ำ 
ค.ศ. 192329 สิงหาคม 1924 - 26 ธันวาคม 1991

 ธงแสดงสัญชาติกรมเจ้าท่า
29 สิงหาคม 1924 - 26 ธันวาคม 1991

 ศุลกากร

5 พฤษภาคม 1964 - 26 มีนาคม 199126 มีนาคม - 26 ธันวาคม 1991

 สายการบินแห่งชาติ แอโรฟลอต

 ธงทหาร 
 ธงศึก
ค.ศ. 1918 - 1923ค.ศ. 1926 - 1942ค.ศ. 1942 - 1991

 ธงประจำเหล่าทัพ
ธงชัย (Victory Banner)ประจำกองพลทหารปืนเล็กยาวที่ 150กองทัพบกโซเวียตกองทัพอากาศโซเวียตกองกำลังส่งทางอากาศโซเวียต (ทหารพลร่ม)กองกำลังขีปนาวุธทางยุทธศาสตร์

 ธงทหารเรือ 

 ธงฉาน
ค.ศ. 1924 - 1935ค.ศ. 1935 - 1991

 ธงนาวี
 ค.ศ. 1918 - 1923
ค.ศ. 1918 - 1920ค.ศ. 1920 - 1923ผู้บัญชาการกองเรือผู้บัญชาการหมวดเรือ, หมู่เรือ

 ค.ศ. 1924 - 1935
ธงนาวีธงนาวีอิสริยาภรณ์ธงแดงธงนาวีเรือลาดตระเวนออโรร่า(ค.ศ. 1927 - 1935)

 ค.ศ. 1935 - 1950
ธงนาวีธงนาวีอิสริยาภรณ์ธงแดงธงนาวีองครักษ์ธงนาวีองครักษ์ อิสริยาภรณ์ธงแดง

 ค.ศ. 1950 - 1991
ธงนาวีธงนาวีอิสริยาภรณ์ธงแดงธงนาวีองครักษ์ธงนาวีองครักษ์ อิสริยาภรณ์ธงแดงธงนาวีเรือลาดตระเวนออโรร่า(ค.ศ. 1968 - 1991)

 ธงเรือช่วยรบ
ทหารเรือบังคับการ(ค.ศ. 1924 - 1935)พลเรือนบังคับการ(ค.ศ. 1924 - 1935)ค.ศ. 1935 - 1950ค.ศ. 1950 - 1991

 กองเรือตรวจการณ์รักษาฝั่ง
ค.ศ. 1921 - 1924ค.ศ. 1924 - 1935ค.ศ. 1935 - 1950ค.ศ. 1950 - 1991

 กองกำลังภายใน
ค.ศ. 1983 - 1991 

 ธงหมายยศ 
 กองทัพแดงแห่งโซเวียตรัสเซีย (ค.ศ. 1918 - 1923)
ธงผู้บัญชาการทหารสูงสุดธงผู้บัญชาการทหารเรือธงเสนาธิการทหารเรือ
# ช้างเพื่อนแก้ว (ภาพยนตร์อินเดีย)
ช้างเพื่อนแก้ว  เป็นภาพยนตร์ชื่อดังของบอลลีวู้ด เช่นเดียวกันกับ โชเล่ย์ เนื้อหาของเรื่อง คือ ความซื่อสัตย์ของช้างที่มีต่อเจ้านาย แม้ชีพก็ยอมสละให้กับเจ้านายของตนเองได้ นำแสดงโดย ราเชศ ขันนา และ ตนุยา มุคาจี

ช้างเพื่อนแก้ว ฉายครั้งแรกในประเทศไทยเมื่อปี พ.ศ. 2517 ที่โรงภาพยนตร์คาเร่ย์

 เรื่องย่อ 
ช้างเพื่อนแก้ว เป็นความรักอมตะ ระหว่างคนกับช้าง เป็นความผูกพันลึกซึ้งตั้งแต่ครั้งรายูเป็นเด็กได้เกิดอุบัติเหตุขึ้น ช้างรามูได้ช่วยชีวิตไว้ และได้เข้ามาอยู่ด้วยกันในเมือง แต่โชคชะตาเปลี่ยนไปเมื่อพ่อรายูเสียชีวิต บ้านถูกยึด รายูจึงพาช้างเร่ร่อนไปอาศัยที่วัดร้างแสดงโชว์หาเลี้ยงชีพตัวเองพร้อมกับตานูย่า แฟนสาวซึ่งเป็นลูกสาวรัฐมนตรี จนกระทั่งเก็บเงินสร้างฐานะดีขึ้น เปิดสวนสัตว์ จัดแสดงโชว์ จนกลายเป็นศัตรูที่สำคัญของคู่แข่งที่เสียผลประโยชน์ ถึงขั้นต้องการฆ่ารายู แต่ช้างรามูได้เข้ามาขัดขวางเพื่อช่วยรายู รามูจะช่วยชีวิตรายูได้หรือไม่

 แหล่งข้อมูลอื่น 
 ช้างเพื่อนแก้ว ที่อินเทอร์เน็ตมูฟวีดาตาเบส
# ปลาน้ำเค็ม
ปลาน้ำเค็ม หรือ ปลาทะเล คือ ปลาที่เป็นปลาส่วนใหญ่ที่พบได้ในปัจจุบันนี้  มีแหล่งอาศัยอยู่ในแหล่งน้ำที่เป็นน้ำทะเลหรือน้ำเค็มที่มีปริมาณความเค็มของเกลือละลายมากกว่าร้อยละ 3–5 ขึ้นไป  อันได้แก่ มหาสมุทร, ทะเล, ทะเลสาบน้ำเค็ม, ทะเลลึก หรือปากแม่น้ำ, ชายฝั่ง หรือป่าโกงกางที่เป็นส่วนของน้ำเค็มหรือน้ำกร่อย

โครงสร้างของปลาน้ำเค็มนั้นจะไม่แตกต่างไปจากปลาน้ำจืดเท่าใดนัก เพียงแต่จะมีการปรับตัวให้เข้ากับน้ำเค็มได้โดยมีผิวหนังและเกล็ดหุ้มตัวกันไม่ให้น้ำและเกลือแร่ผ่านสู่ร่างกายมากนัก  น้ำจากภายในร่างกายจะแพร่ออกสู่ภายนอกร่างกาย เนื่องจากน้ำภายนอกร่างกายมีความเข้มข้นของสารละลายมากกว่าภายในร่างกาย ปลาน้ำเค็มจึงต้องมีการดื่มน้ำเพื่อทดแทนน้ำที่สูญเสียไปซึ่งต่างจากปลาน้ำจืด ไตของปลาน้ำเค็มขับปัสสาวะที่มีความเข้มข้นของเกลือแร่สูงเท่ากับปริมาณออกซิเจนในเลือด ขณะที่ปลาน้ำจืด ไตจะขับปัสสาวะที่มีความเข้มข้นของเกลือแร่ต่ำกว่าที่อยู่ในเลือด ในขณะเดียวกันก็จะมีการขับสารละลายส่วนเกินที่ได้จากการดื่มน้ำออกสู่นอกร่างกาย โดยจะมีอวัยวะพิเศษที่จะช่วยในการขับสารละลายที่ไม่ต้องการออก เรียกว่า คลอไรด์เซลล์ ที่อยู่บริเวณเหงือก ที่เป็นอวัยวะช่วยในการหายใจ

นอกจากนี้แล้ว ปลาน้ำเค็มในบางอันดับเช่นอันดับปลากะพงจะมีโครงสร้างของกระดูกที่มีความแข็งแรงและหนาแน่น มีน้ำหนักกว่าปลาน้ำจืด ทั้งนี้เนื่องจาก ความเค็มในทะเลหรือมหาสมุทรจะมีความหนาแน่นมากกว่าในน้ำจืด ฉะนั้นปลาน้ำเค็มจึงมีการลอยตัวตามธรรมชาติได้ดีกว่า อวัยวะขับถ่ายของสัตว์ โดย ม.ร.ว.พุฒิพงศ์ วรวุฒิ จาก สารานุกรมไทยสำหรับเยาวชน เล่มที่ 4 ISBN 9749246039 

ดูเพิ่ม
ปลาน้ำจืด
ปลาน้ำกร่อย
ปลาทะเลลึก
# วัดคงคามาลัย
วัดคงคามาลัย เป็นวัดในพระพุทธศาสนาเถรวาท สังกัดคณะสงฆ์มหานิกาย ตั้งอยู่ที่ตำบลปากพระ อำเภอเมือง จังหวัดสุโขทัย   วัดคงคามาลัย วัดนี้สร้างขึ้นตั้งแต่ประมาณ พ.ศ. 2396 เดิมเรียกว่า “วัดปากพระ” ได้รับ พระราชทานวิสุงคามสีมาวันที่ 19 ธันวาคม พ.ศ. 2467 มีที่ดินตั้งวัดเนื้อที่ 15 ไร่ 2 งาน 64 ตารางวา  มีพระครูปัญญากิจโกศล (สมหวัง ชุติปญฺโญ / คำสัตย์) ดำรงตำแหน่งเป็นเจ้าอาวาสวัดคงคามาลัย และเจ้าคณะตำบลยางซ้าย
ศาสนสถานสิ่งก่อสร้าง
อุโบสถ
ศาลาการเปรียญ
เมรุ/ฌาปนสถาน
กุฎิที่พักสงฆ์
สำนักงานเจ้าคณะตำบลยางซ้าย
โรงเรียนพระปริยัติธรรมประจำตำบล
ศูนย์พัฒนาเด็กเล็กวัดคงคามาลัย
แหล่งข้อมูลอื่น
พระครูปัญญากิจโกศล  (สมหวัง ชุติปญฺโญ/คำสัตย์)  

คงคามาลัย
# อาหารทิเบต
thumb|พระสงฆ์ทิเบตกำลังผสมชาเนย
อาหารทิเบตค่อนข้างมีลักษณะแตกต่างจากอาหารของเพื่อนบ้านตั้งแต่มีพืชผลไม่กี่ชนิดที่ปลูกได้ที่ระดับความสูงของทิเบต แม้ว่าบางพื้นที่ในทิเบตมีที่ราบพอที่จะปลูกพืชไร่เช่นข้าว ส้ม กล้วย และเลมอน พืชที่สำคัญที่สุดคือข้าวบาเลย์ แป้งโม่จากข้าวบาร์เลย์คั่วที่เรียก แซมปา (tsampa) เป็นอาหารหลักของทิเบตTibetan Marches. André Migot. Translated from the French by Peter Fleming, p. 103. (1955). E. P. Dutton & Co. Inc. New York. Balep เป็นขนมปังทิเบตที่รับประทานเป็นอาหารเช้าหรือมื้อกลางวัน ทุกปา (Thukpa)เป็นอาหารที่นิยมบริโภคเป็นอาหารค่ำ ประกอบด้วยก๋วยเตี๋ยวรูปทรงต่างๆ คล้ายพาสตา ผักและเนื้อสัตว์ในน้ำซุป 

อาหารที่เป็นเนื้อสัตว์ส่วนใหญ่เป็น จามรี แพะหรือแกะ ส่วนใหญ่เป็นอาหารแห้งหรือเป็นสตูว์เนื้อกับมันฝรั่งรสเผ็ดร้อน มัสตาร์ดเป็นพืชที่ปลูกได้ในทิเบตจึงใช้ปรุงในอาหารมากของ โยเกิร์ตจากนมจามรี เนยและเนยแข็งแบบทิเบตเป็นอาหารที่รับประทานบ่อยและโยเกิร์ตอย่างดีจะเป็นหน้าเป็นตาของรายการอาหาร นอกจากนี้อาหารแบบทิเบตยังมีการบริโภคในลาดัก สิกขิมและอรุณาจัลประเทศ ในประเทศอินเดีย 
thumb|right|300px|ชามและช้อนแบบทิเบต
อาหารทิเบตอื่น ๆ รวมถึง : 

 Sha Balep -- ขนมปังยัดไส้เนื้อวัวปรุงรส 
 korkun Balep -- ขนมปังแบนแบบทิเบต
 โมโม (Momo) -- เกี๊ยวแบบทิเบต
 เท็นทุก (Thenthuk) -- น้ำซุปกับก๋วยเตี๋ยวและผักต่างๆ 
 ชับตรา -- เนื้อผัดกับผักชีฝรั่ง แครอทและพริก

เมืองใหญ่ในทิเบตจะมีร้านอาหารที่ให้บริการอาหารจีนเสฉวน อาหารตะวันตกและอาหารลูกผสม เช่นจามรีทอดและมันฝรั่งทอด ร้านอาหารขนาดเล็กที่ให้บริการอาหารทิเบตแบบดั้งเดิมยังคงมีอยู่ในเมืองและชนบท

เครื่องดื่ม
thumb|right|300px|ห้องครัวแบบทิเบต 
ชาวทิเบตส่วนใหญ่ดื่มชาเนยจามรีหลายถ้วยในแต่ละวัน ดื่มชาจัสมินบ้างเป็นบางครั้งเครื่องดื่มแอลกอฮอล์รวมถึง ชาง เป็นเบียร์ทำจากข้าวบาร์เลย์ และปินโจโป เป็นไวน์ทำจากข้าว
# วัดศรีเสวตวนาราม
วัดศรีเสวตวนาราม เป็นวัดในพระพุทธศาสนาเถรวาท สังกัดคณะสงฆ์มหานิกาย  แต่เดิมมีชื่อว่าวัดกระชงค์ใน ตั้งอยู่เหนือหมู่บ้านกระชงค์ ตำบลยางซ้าย ได้สร้างขึ้นเป็นวัดนับตั้งแต่ประมาณ พ.ศ. 2450 ได้รับพระราชทานวิสุงคามสีมา วันที่ 16 ตุลาคม พ.ศ. 2529 เขตวิสุงคามสีมากว้าง 20 เมตร ยาว 40 เมตร มีเนื้อที่ ตั้งวัดจำนวน 14 ไร่  มีพระครูปลัดวรธนกร  กิตติญาโณ,ดร. ดำรงตำแหน่งเจ้าอาวาส

ศาสนสถานสิ่งก่อสร้าง
อุโบสถรูปแบบสถาปัตยกรรมตะวันตกผสมสถาปัตยกรรมไทยประเพณี
ศาลาการเปรียญ
เมรุ/ฌาปนสถาน
กุฎิที่พักสงฆ์
พระพุทธมงคลเทพนิมิต พระพุทธรูปปูนปั้น ปางเปิดโลก 

แหล่งข้อมูลอื่น

ศรีเสวตวนาราม
# จัมปา
จัมปา  หรือ จานปา  เป็นอาหารที่เป็นเอกลักษณ์ของทิเบต โดยเฉพาะในทิเบตกลาง ทำจากแป้งคั่ว โดยมากเป็นข้าวบาร์เลย์ และบางครั้งเป็นข้าวสาลี หรือข้าว มักจะผสมกับชาเนยแบบทิเบตที่มีรสเค็ม

 ความสำคัญทางวัฒนธรรม 
จัมปานอกจากจะเป็นอาหารท้องถิ่นของทิเบตแล้ว ยังมีบทบาทในทางวัฒนธรรม มีประเพณีการขว้างปาจัมปาในพิธีกรรมศาสนาพุทธหลายพิธี เชื่อกันว่า การโยนจัมปาเป็นพิธีกรรมที่มาจากศาสนาดั้งเดิมก่อนจะนำมาปรับให้เข้ากับพุทธศาสนาโดยถือเป็น "เครื่องหมายแห่งความสุขและการเฉลิมฉลอง" ใช้ในโอกาสฉลองเช่นการแต่งงานและวันเกิด  ทุกวันนี้ยังใช้ในการเฉลิมฉลองปีใหม่ซึ่งจะมีการสวดมนต์พร้อมด้วยข้อแสดงความปรารถนาที่ โชคดีในปีที่กำลังจะมาถึง การโยนจัมปายังเกิดขึ้นในงานศพชาวพุทธส่วนใหญ่เพื่อจุดมุ่งหมายที่จะปล่อยจิตวิญญาณของผู้เสียชีวิต
# วัดยางซ้าย
วัดยางซ้าย เป็นวัดในพระพุทธศาสนาเถรวาท สังกัดคณะสงฆ์มหานิกาย  ตามหลักฐานว่าจัดสร้างเมื่อปี พ.ศ. 2450 มีเนื้อที่ 15 ไร่ ติดกับแม่น้ำยม มีพุทธศาสนิกชนข้าร่วมประกอบพิธีกรรมทางพระพุทธศาสนา เป็นจำนวนมาก ได้รับพระราชทานวิสุงคามสีมา เมื่อวันที่ 21 ธันวาคม พ.ศ. 2522  

ศาสนสถานสิ่งก่อสร้าง
อุโบสถ
ศาลาการเปรียญ
เมรุ/ฌาปนสถาน
กุฎิที่พักสงฆ์ 

แหล่งข้อมูลอื่น
 พระอธิการสละ สิริพฒฺโธ เจ้าอาวาสวัดยางซ้าย

ยางซ้าย
# วัดลัดทรายมูล
วัดลัดทรายมูล ตั้งอยู่ที่เลขที่ 124 หมู่ 2 ตำบล ปากพระ อำเภอ เมืองสุโขทัย เป็นวัดในพระพุทธศาสนาเถรวาท สังกัดคณะสงฆ์มหานิกาย ก่อสร้างเมื่อประมาณ ฑ.ศ. 2469 มีนามตามชื่อหมู่บ้าน เนื่องจางบริเวณนี้เป็น ที่ราบลุ่มอยู่ริมแม่น้ำยมจะถูกน้ำท่วมทุกปี แต่ละปีน้ำจะพัดทรายมูลมาถมกันอยู่เสมอ จนชาวบ้านได้เรียกกันว่าบ้านทรายมูล มีนามวัดที่เรียกกันอีกนามหนึ่งว่า “วัดสวนดารา” ต่อมาพระมหาแสวง  มหาปุญโญ  วัดคลองภูมิกรุงเทพมหานครนำคณะศรัทธามาร่วมสร้างวัดจนถึงปัจจุบัน โดยมีพระครูขันติพลธาดา  เป็นเจ้าอาวาส สิ่งศักสิทธิ์ประจำวัดมีหลวงพ่อพุทธชินวร เป็นพระเก่าประจำวัด หลวงพ่อทันใจ และพระบรมสารีริธาตุ

ศาสนสถานสิ่งก่อสร้าง
อุโบสถ มีพระพุทธชินราชจำลองประจำอุโบสถ
ศาลาการเปรียญ
เมรุ/ฌาปนสถาน
กุฎิที่พักสงฆ์
ศูนย์ศึกษาพระพุทธศาสนาวันอาทิตย์ (วัดลัดทรายมูล)

แหล่งข้อมูลอื่น
 ศูนย์ศึกษาพระพุทธศาสนาวันอาทิตย์ (วัดลัดทรายมูล)

ลัดทรายมูล
# มวยไทยชิงถ้วยพระราชทานคิงส์คัพ
มวยไทยชิงถ้วยพระราชทานคิงส์คัพ  เป็นการแข่งขันมวยไทย ซึ่งจัดขึ้นเป็นประจำทุกปีเพื่อเป็นการถวายพระเกียรติแด่ พระบาทสมเด็จพระเจ้าอยู่หัวภูมิพลอดุลยเดช ผู้เป็นพระมหากษัตริย์ของไทย โดยมีการจัดการแข่งขันขึ้นที่สนามหลวง ในกรุงเทพ บริเวณหน้าพระบรมมหาราชวัง โดยรายการดังกล่าวมีแฟนมวยเข้าชม 300,000 ราย แปดผู้เข้าร่วมแข่งขัน จะเข้าร่วมการแข่งขันแบบแพ้คัดออกภายในระยะเวลาหนึ่งวัน ซึ่งผู้ที่เป็นแชมป์คือผู้ที่สามารถชนะคู่ต่อสู้สามรายได้ภายในวันดังกล่าว โดยจะได้รับรางวัลและเข็มขัดรายการที่พระบาทสมเด็จพระเจ้าอยู่หัวพระราชทาน และรายการต่อมาจะเป็นเทศกาลเฉลิมพระเกียรติแด่พระบาทสมเด็จพระเจ้าอยู่หัว เช่น การสาธิตมวยไทย รวมไปจนถึงการแข่งขันรายการสมัครเล่น, มวยไทยหญิง 8 คน และการสาธิตจากเยาวชนในชุดพิเศษ

หลังจากปี พ.ศ. 2553 การแข่งขันนี้ไม่ได้จัดขึ้นอีกภายใต้เงื่อนไขเดิม

 ผู้ชนะในการแข่งขันครั้งที่ผ่านมา 
พ.ศ.ผู้ชนะ 2558  ช้างเผือก มวยไทยอะคาเดมี่ 2557  เต็งหนึ่ง ศิษย์เจ๊สายรุ้ง 2556 เนวิน ปีเตอร์ 2555 ไม่ปรากฎ 2554 ไม่มีการแข่งขันเนื่องด้วยอุทกภัยในประเทศไทย พ.ศ. 2554 2553  ยอดแสนไกล แฟร์เท็กซ์2010 King's Cup Results 2552  คอสโม่ อเล็กซานเดอร์ 2551  เข้ม ศิษย์สองพี่น้อง 2550  ตั้ม มาดเสือ 2549  วัลลภ ศิษย์พ่อเหล็ก 2548  ลำสงคราม ชูวัฒนะ 2547  ขุนศึก เพชรสุภาพรรณ 2546  สุริยา ปราสาทหินพิมาย 2545  โอเล่ ลอร์เซน 2544  จอห์น เวย์น พาร์
# โมโม (อาหาร)
โมโม  เป็นเกี๊ยวหรือขนมจีบที่มีต้นกำเนิดในทิเบต กลายเป็นอาหารประจำชาติของชาวเนวาร์ ชาวเชอร์ปา ชาวลิมบู  Gurungs และ Magars ของเนปาลและชนกลุ่มน้อยอื่น ๆ ของประเทศเนปาล คล้ายกับ buuz ของมองโกเลียและ jiaozi ของจีน คำว่า "โมโม" ในภาษาทิเบตเป็นคำยืมจากภาษาจีน mómo (馍馍).Jīn Péng 金鹏 (ed.): Zàngyǔ jiǎnzhì 藏语简志. Mínzú chūbǎnshè 民族出版社, Beijing 1983, p. 31.

ทิง โมโม เป็นรูปแบบหนึ่งของโมโมที่ไม่มีไส้ 

ประวัติ
โมโมมีต้นกำเนิดในทิเบต เดิมกินกับเนื้อจามรี ต่อมาได้กลายเป็นอาหารพื้นเมืองของทิเบต ภูฏาน สิกขิม เนปาล และลาดัก และยังพบได้ทั่วไปในบริเวณที่มีชาวเนปาลแพร่กระจายเข้าไปเช่นหิมาจัลประเทศ เบงกอลตะวันตกและรัฐในภาคตะวันออกเฉียงเหนือของอินเดีย เป็นอาหารข้างถนนที่เป็นที่นิยมในเนปาล และชุมชนผู้อพยพชาวเนปาลในสหรัฐ อังกฤษ ออสเตรเลีย และนิวซีแลนด์

 การทำโมโม 
thumb|โมโมแบบเนปาล
thumb|โมโมแบบเนปาลจัดใส่จาน
โมโมทำด้วยแป้งอย่างง่าย บางครั้งเพิ่มยีสต์หรือผงฟูเล็กน้อยเพื่อให้เนื้อนุ่ม เครื่องปรุงที่สำคัญที่ใช้เป็นไส้ได้แก่:

 เนื้อ : ไส้ทำด้วยเนื้อประเภทต่าง ๆ ในทิเบต เนปาล และภาคตะวันออกเฉียงเหนืออินเดีย (ที่ชาวทิเบตอพยพอยู่) เนื้อแพะ กระบือ (โมโมแบบเนวาร์) ไก่ หมู และจามรี เป็นที่นิยมมาก แม้ว่าเนื้อจามรีเป็นที่นิยมมากที่สุด เนื้อสับรวมกับส่วนผสมต่อไปนี้ : หอมหัวใหญ่ หอมแดง กระเทียมและผักชี ปรุงรสตามความชอบของแต่ละบุคคล บางคนยังใส่มะเขือเทศด้วย
 โมโมมังสวิรัติเป็นที่นิยมมากขึ้นในประเทศอินเดียและเนปาล
 มันฝรั่งลูกเต๋าเล็ก ๆ กินกับมันฝรั่งในซอสมะเขือเทศ
 เนยแข็ง พบได้ทั่วไปในภูฏานและสิกขิม

ตัวเกี๊ยวเป็นชิ้นกลมแบนขนาดเล็ก ห่อเป็นรูปกระเป๋าหรือดวงจันทร์ครึ่งเสี้ยว ทำให้สุกด้วยการนึ่ง การทอดในกระทะ หรือการทอดอีกครั้งหลังจากนึ่งแล้ว กินกับซอสหรือน้ำจิ้มหลายแบบ โดยปกติจะมีพริก มะเขือเทศ และกระเทียม
# วัดวังสวรรค์
วัดวังสวรรค์ เลขที่ 217 หมู่ 2 ตำบล ยางซ้าย อำเภอ เมืองสุโขทัย จังหวัดสุโขทัย เป็นวัดในพระพุทธศาสนา สังกัดคณะสงฆ์มหานิกาย มีประวัติการก่อสร้างเมื่อ ประมาณ พ.ศ. 2472 เดิมมีนามว่า “วัดใหม่วังหว่าน” เพราะมีวังน้ำลึกเรียกว่าวังหว่าน ต่อมาเรียกเป็นชื่อบ้านว่า “วัดบางหว่าน”ชื่อวัดวังหว่านตามชื่อหมู่บ้าน โดยมีนายบุตร นกพ่อง บริจาคที่ดินให้สร้างวัด ประชาชนร่วมใจกันสร้างวัดนี้ขึ้นมา ต่อมาเมื่อ พ.ศ. 2492 โดยพระอาจารย์สำราญ ได้เปลี่ยนชื่อ เป็นวัดวังสวรรค์ ได้รับพระราชทานวิสุงคามสีมา เมื่อพ.ศ. 2500 และได้มีการบูรณะอุโบสถใหม่ เมื่อปี พ.ศ. 2536 เสร็จเมื่อปี 2539  

ศาสนสถานสิ่งก่อสร้าง
อุโบสถ
ศาลาการเปรียญ
เมรุ/ฌาปนสถาน
กุฎิที่พักสงฆ์ 
ศูนย์ศึกษาพระพุทธศาสนาวันอาทิตย์ (วัดวังสวรรค์) 

แหล่งข้อมูลอื่น
 ศูนย์ศึกษาพระพุทธศาสนาวันอาทิตย์ (วัดวังสวรรค์)
 วัดไทย

วังสวรรค์
# ฟูกูอิ (เมือง)
ฟูกูอิ  เป็นเมืองหลวงของจังหวัดฟูกูอิ ประเทศญี่ปุ่น ตั้งอยู่ทางทิศเหนือของจังหวัด ติดกับทะเลญี่ปุ่น มีขนาดเนื้อที่ทั้งสิ้น 536.17 ตารางกิโลเมตร ในปี พ.ศ. 2552 มีจำนวนประชากรประมาณ 267,428 คน

 แหล่งข้อมูลอื่น
# ยาสชา ไฮเฟตซ์
ยาสชา ไฮเฟตซ์  เป็นนักไวโอลินชาวยิวรัสเซีย-ลิทัวเนีย ซึ่งส่วนใหญ่ใช้ชีวิตอยู่ในสหรัฐอเมริกา และโอนสัญชาติเป็นชาวอเมริกัน ไฮเฟตซ์ได้รับการยกย่องเป็นอัจฉริยะ เป็นหนึ่งในนักไวโอลินที่ดีที่สุดตลอดกาล Kennedy, Michael and Joyce Bourne. The Concise Oxford Dictionary of Music. Oxford University Press, 2004. p. 331."The Best Violinists."  Time. February 2, 1962.Wallechinsky, David and Amy Wallace. The New Book of Lists. Canongate, 2005. p. 94.

ไฮเฟตซ์เกิดในครอบครัวชาวยิวที่เมืองวิลนีอัส ในจักรวรรดิรัสเซีย ปัจจุบันเป็นเมืองหลวงของลิทัวเนีย บิดาเป็นครูสอนไวโอลินและหัวหน้าวงออร์เคสตราแห่งเมืองวิลนีอัส ซึ่งเป็นครูดนตรีคนแรกของเขาตั้งแต่อายุ 4 ปี ไฮเฟตซ์แสดงความสามารถทางดนตรีให้เห็นมาตั้งแต่เด็ก และได้เข้าศึกษาต่อที่สถาบันดนตรีแห่งกรุงเซนต์ปีเตอร์สเบิร์กตั้งแต่อายุ 9 ปี โดยเป็นลูกศิษย์ของลีโอโปลด์ อาวเออร์ และเริ่มตระเวนแสดงในยุโรปตั้งแต่อายุ 12 ปี

ไฮเฟตซ์มีโอกาสได้แสดงในสหรัฐอเมริกาตั้งแต่อายุ 16 ปี โดยเปิดตัวที่คาร์เนกีฮอลล์เมื่อวันที่ 7 พฤศจิกายน ค.ศ. 1917 และประสบความสำเร็จเป็นอย่างสูงจากการบันทึกเสียงกับค่ายอาร์ซีเอ วิคเตอร์ และเดคคาเร็กเคิดส์

ตั้งแต่ปี ค.ศ. 1972 ไฮเฟตซ์มีอาการบาดเจ็บที่กล้ามเนื้อและเส้นเอ็นบริเวณไหล่ขวา ซึ่งเป็นผลมาจากการเล่นไวโอลิน เขาเข้ารับการผ่าตัดแต่ก็ส่งผลให้ไม่สามารถยกแขนซ้ายได้สูงเหมือนแต่ก่อน จึงเลิกตระเวนแสดงดนตรีและบันทึกแผ่นเสียง หันมาเป็นครูสอนดนตรีที่มหาวิทยาลัยแคลิฟอร์เนีย ลอสแอนเจลิส และมหาวิทยาลัยเซาเทิร์นแคลิฟอร์เนีย ตั้งแต่ปี 1982 เขาเลิกสอนที่มหาวิทยาลัยเหลือเพียงชั้นเรียนส่วนตัวที่บ้านของเขาในเบเวอร์ลีฮิลส์

นอกเหนือจากดนตรีคลาสสิกแล้ว ไฮเฟตซ์ยังชื่นชอบดนตรีแจ๊ส และยังแต่งเพลงแจ๊สชื่อ "When You Make Love to Me (Don't Make Believe)" โดยใช้นามแฝงว่า Jim Hoyl When you make love to me (don't make believe) ขับร้องโดยบิง ครอสบี
# ประเทศเวียดนามในเอเชียนบีชเกมส์ 2010
เวียดนาม เข้าร่วมการแข่งขันกีฬาเอเชียนบีชเกมส์ 2010 ค.ศ. 2010  (พ.ศ. 2553) ที่จะจัดขึ้นที่กรุงมัสกัต ประเทศโอมาน  ระหว่างวันที่ 8 ธันวาคม ถึง 16 ธันวาคม พ.ศ. 2553 โดยเวียดนามได้ส่งนักกีฬาไปเข้าร่วมการแข่งขันในครั้งนี้จำนวน 73 คน ใน 7 ชนิดกีฬา คือ แฮนด์บอล, ตะกร้อชายหาด, ฟุตบอล, วอลเลย์บอลชายหาด, เพาะกาย, ว่ายน้ำมาราธอน และวู้ดบอลชายหาด โดยหลังจากจบการแข่งขัน ทีมชาติเวียดนามสามารถคว้าเหรียญมาได้จำนวน 4 เหรียญเงิน 4 เหรียญทองแดง รวม 8 เหรียญ  โดยไม่สามารถคว้าเหรียญทองได้เลยและอยู่ในอันดับที่ 14 

 จำนวนนักกีฬา 
กีฬา ชาย หญิง รวมเพาะกาย 5  0  5แฮนด์บอล 0  10 10ฟุตบอล 10  0  10ตะกร้อชายหาด 0  12  12วอลเลย์บอลชายหาด2 2 4วู้ดบอลชายหาด 6 0  6ว่ายน้ำมาราธอน 1 1 2 รวม  24  25 49

สรุปเหรียญ
ตารางสรุปเหรียญ
กีฬาทอง เงิน ทองแดง รวม แฮนด์บอล 00 1 1 ตะกร้อชายหาด 0 11 2 เพาะกาย 0 3 2  5 รวม  0  4  4 8

แหล่งข้อมูลอื่น
เว็บไซต์คณะกรรมการโอลิมปิกของเวียดนาม

เวียดนาม
# ป็อปดีวา
"ป็อปดีวา"  เป็นผลงานซิงเกิลที่ 49 ของคุมิ โคดะ มีกำหนดวางจำหน่ายวันที่ 2 กุมภาพันธ์ พ.ศ. 2553 ใน 3 รูปแบบ คือ ซีดี, ซีดีคู่กับหูฟัง และซีดีคู่กับดีวีดี  ซิงเกิล "POP DIVA" เป็นซิงเกิลในอัลบัมใหม่ "Dejavu" ที่จะวางจำหน่ายในวันที่ 2 มีนาคม พ.ศ. 2554 นี้

เพลง "POP DIVA" เป็นเพลงประกอบโฆษณา LIVE DAM LIVE 

ซิงเกิล "POP DIVA" จำหน่ายแบบจำกัดจำนวน

รายชื่อเพลง
ซีดี
 POP DIVA
 BLACK CANDY
 POP DIVA - Intrumental -
 BLACK CANDY - Intrumental -
ดีวีดี
 POP DIVA MUSIC VIDEO
 POP DIVA MAKING VIDEO
การแสดงสด
29 มกราคม พ.ศ. 2554 - MelodiX! - "POP DIVA"
4 กุมภาพันธ์ พ.ศ. 2554 - MUSIC STATION - "POP DIVA"
4 กุมภาพันธ์ พ.ศ. 2554 - HAPPY MUSIC - "POP DIVA"
5 กุมภาพันธ์ พ.ศ. 2554 - CDTV - "POP DIVA"
14 กุมภาพันธ์ พ.ศ. 2554 - HEY! HEY! HEY! - "POP DIVA"
ชาร์ต
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต2 กุมภาพันธ์ พ.ศ. 2554Oricon Daily Charts#319,1342 กุมภาพันธ์ พ.ศ. 2554Oricon Weekly Charts#432,70239,4024 สัปดาห์2 กุมภาพันธ์ พ.ศ. 2554Oricon Monthly Charts#1539,40239,4022 กุมภาพันธ์ พ.ศ. 2554Oricon Yearly Charts
ชาร์ตบิลบอร์ดเจแปน
วางจำหน่ายชาร์ตอันดับสูงสุด2 กุมภาพันธ์ พ.ศ. 2554Billboard Japan Hot 100Billboard Japan Hot Top AirplayBillboard Japan Hot Singles Sales

 แหล่งข้อมูลอื่น 
ข้อมูลซิงเกิลป็อปดีวา
# มารวน ชามัก
มารวน ชามัก  หรือ มัรวาน อัชชะมาค  เกิดเมื่อวันที่ 10 มกราคม ค.ศ. 1984 เป็อดีตนักฟุตบอลชาวโมร็อกโกที่เกิดในฝรั่งเศส เคยลงเล่นให้กับบอร์โด ในลีกเอิง ก่อนย้ายไป อาร์เซนอลในพรีเมียร์ลีก และทีมชาติโมร็อกโก ในตำแหน่งกองหน้าตัวเป้า

ชามัก มีชื่อเสียงขึ้นมาจากการเป็นกองหน้าตัวเป้าให้กับอาร์เซนอล ระหว่างฤดูกาล 2010–13 ก่อนจะย้ายไปคริสตัลพาเลซใน ค.ศ. 2013 และย้ายมาสู่คาร์ดิฟฟ์ซิตี ในช่วงเดือนตุลาคม ค.ศ. 2016 ในแบบที่ไม่มีค่าตัวด้วยสัญญาระยะสั้น ชามักประกาศแขวนสตั๊ดในเดือนพฤษภาคม ค.ศ. 2019 ขณะอายุ 35 ปี
# มายเวิลด์ทัวร์
อ้างอิง
# ฟรังโก ดิ ซานโต
ฟรันโก มาเตียส ดี ซานโต  เกิดเมื่อวันที่ 7 เมษายน ค.ศ. 1989 เป็นนักฟุตบอลชาวอาร์เจนตินา ตำแหน่งกองหน้า ปัจจุบันเล่นให้กับราโยบาเยกาโน